CELEX: 62018TN0104(01)
Language: hr
Date: 2018-02-22 00:00:00
Title: Predmet T-104/18: Tužba podnesena 22. veljače 2018. – Fundación Tecnalia Research & Innovation protiv REA-e

23.4.2018   
            
            
               HR
            
            
               Službeni list Europske unije
            
            
               C 142/57
            
         Tužba podnesena 22. veljače 2018. – Fundación Tecnalia Research & Innovation protiv REA-e
   (Predmet T-104/18)
   (2018/C 142/74)
   Jezik postupka: španjolski
   
      Stranke
   
   
      Tužitelj: Fundación Tecnalia Research & Innovation (Donostia-San Sebastián, Španjolska) (zastupnici: P. Palacios Pesquera i M. Rius Coma, odvjetnici)
   
      Tuženik: Izvršna agencija za istraživanje (REA)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               ovu tužbu i u njoj sadržane tužbene razloge proglasi dopuštenima,
            
         
               —
            
            
               usvoji u ovoj tužbi istaknute tužbene razloge i, posljedično, poništi pobijanu odluku utvrđujući da nije potrebno vratiti iznose koji se odnose na zadatke koje je izvršila TECNALIA,
            
         
               —
            
            
               REA-i naloži snošenje troškova ovog postupka.
            
         
      Tužbeni razlozi i glavni argumenti
   
   Ova je tužba podnesena protiv odluke donesene u kontradiktornom postupku u vezi s povratom financijskih sredstava u okviru projekta FP7-SME-2013-605879-FOODWATCH grant agreement. Temelj odluke o raskidanju ugovora o subvencioniranju projekta FoodWatch navodno je propuštanje obavještavanja tužitelja o postojanju projekta BreadGuard, koji je, prema mišljenju REA-e, u pogledu ciljeva, metodologije rada i očekivanih rezultata, uvelike sličan projektu FoodWatch.
   U prilog svojoj tužbi tužitelj navodi pet tužbenih razloga.
   
               1.
            
            
               Prvi tužbeni razlog, koji se temelji na nedostatku u obrazloženju pobijane odluke jer nisu uzeti u obzir oslobađajući razlozi koje je tijekom kontradiktornog istražnog postupka iznijela TECNALIA.
            
         
               2.
            
            
               Drugi tužbeni razlog, koji se temelji na nepoštovanju sadržaja Priloga II. Grant Agreementu u vezi s projektom FoodWatch, zato što tuženik nije otkrio identitet neovisnih stručnjaka koji su potpisali stručna izvješća na kojima se temelji pobijana odluka, zbog čega ih TECNALIA nije mogla osporavati.
            
         
               3.
            
            
               Treći tužbeni razlog, koji se temelji na povredi načela krivnje jer tuženik nije uzeo u obzir stupanj sudjelovanja TECNALIA-e u počinjenju spornih radnji.
            
         
               4.
            
            
               Četvrti tužbeni razlog, koji se temelji na povredi načela zakonitosti, s obzirom na to da je TECNALIA pravilno provela projekte i nije povrijedila ili neispunila ugovorne obveze.
            
         
               5.
            
            
               Peti tužbeni razlog, koji se temelji na povredi načela proporcionalnosti, zato što nije uzet u obzir stupanj krivnje svakog pojedinog sudionika u okviru spornih radnji.